CELEX: 62011TN0299
Language: lt
Date: 2011-06-06 00:00:00
Title: Byla T-299/11: 2011 m. birželio 6 d. pareikštas ieškinys byloje European Dynamics Luxembourg ir kt. prieš VRDT

6.8.2011   
            
            
               LT
            
            
               Europos Sąjungos oficialusis leidinys
            
            
               C 232/37
            
         2011 m. birželio 6 d. pareikštas ieškinys byloje European Dynamics Luxembourg ir kt. prieš VRDT
   
   (Byla T-299/11)
   2011/C 232/64
   Proceso kalba: anglų
   
      Šalys
   
   
      Ieškovės: European Dynamics Luxembourg SA (Etelbriukas, Liuksemburgas), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atėnai, Graikija) ir European Dynamics Belgium SA (Briuselis, Belgija), atstovaujamos advokatų N. Korogiannakis ir M. Dermitzakis
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Reikalavimai
   
   
               —
            
            
               Panaikinti 2011 m. kovo 28 d. laišku ieškovei pateiktą VRDT sprendimą atrinkti ieškovės pasiūlymą, pateiktą pagal atvirąjį kvietimą teikti pasiūlymus Nr. AO/021/10 „Išorės paslaugų teikimas, susijęs su programų ir projektų valdymu ir techninėmis konsultacijomis informacinių technologijų srityje (PMTC)“, kaip trečios pakopos rangovo pasiūlymą ir visus susijusius VRDT sprendimus, įskaitant sprendimus sudaryti atitinkamą sutartį su pirmos ir antros pakopos rangovais;
            
         
               —
            
            
               nurodyti VRDT atlyginti ieškovių dėl aptariamų viešojo pirkimo procedūrų patirtą 6 500 000 eurų žalą;
            
         
               —
            
            
               be to, nurodyti VRDT atlyginti ieškovių patirtą žalą dėl galimybės praradimo ir žalą reputacijai bei patikimumui, siekiančias 650 000 eurų;
            
         
               —
            
            
               nurodyti VRDT sumokėti ieškovių patirtas bylinėjimosi ir kitas su šiuo ieškiniu susijusias išlaidas, net jei šis ieškinys būtų atmestas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi trimis ieškinio pagrindais.
   
               1.
            
            
               Pirmuoju ieškinio pagrindu teigiama, kad pažeista Reglamento Nr. 1605/2002 (1) 100 straipsnio 2 dalis. Ieškovė būtent teigia, kad atsisakius jai nurodyti pakankamas pateisinančias priežastis ar pateikti paaiškinimą buvo pažeista pareiga motyvuoti, ir prieštarauja dėl laimėjusių konkurso dalyvių privalumų neatskleidimo.
            
         
               2.
            
            
               Antruoju ieškinio pagrindu teigiama, kad vertinimo metu atsižvelgus į konkurso specifikacijose nenurodytus reikalavimus buvo pažeistos konkurso specifikacijos.
            
         
               3.
            
            
               Trečiuoju ieškinio pagrindu teigiama, kad vertinimo komitetas padarė akivaizdžių vertinimo klaidų bei pateikė neaiškių ir nepagrįstų pastabų.
            
         
               4.
            
            
               Ketvirtuoju ieškinio pagrindu teigiama, kad konkurso dalyviai buvo diskriminuojami, konkursą laimėję dalyviai neatitiko atmetimo kriterijų ir buvo pažeistas Reglamento Nr. 1605/2002 93 straipsnio 1 dalies f punktas, 94 ir 96 straipsniai bei Reglamento Nr. 2342/2002 (2) 133a ir 134b straipsniai, taip pat pažeistas gero administravimo principas. Ieškovės nuomone, antros pakopos rangovo pasiūlymas turėjo būti atmestas.
            
         
      (1)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1; 2004 m. specialusis leidimas lietuvių k., 1 sk., 4 t., p. 74).
   
      (2)  2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (OL L 357, p. 1; 2004 m. specialusis leidimas lietuvių k., 1 sk., 4 t., p. 145)